CELEX: 62012TN0545
Language: fi
Date: 2012-12-17 00:00:00
Title: Asia T-545/12: Kanne 17.12.2012 — Mory ym. v. komissio

9.3.2013   
            
            
               FI
            
            
               Euroopan unionin virallinen lehti
            
            
               C 71/23
            
         Kanne 17.12.2012 — Mory ym. v. komissio
   (Asia T-545/12)
   2013/C 71/36
   Oikeudenkäyntikieli: ranska
   
      Asianosaiset
   
   
      Kantajat: Mory SA (Pantin, Ranska), Mory Team (Pantin) ja Compagnie française superga d’investissement dans le service (CFSIS) (Miraumont, Ranska) (edustajat: asianajajat B. Vatier ja F. Loubières)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vetoavat viiteen kanneperusteeseen, joilla ne tukevat kannettaan komission 4.4.2012 antamasta päätöksestä K(2012) 2401 lopullinen, jossa komissio täsmentää, ettei 9.3.2012 annetun komission päätöksen K(2012) 1616 lopullinen 2 artiklassa Sernam-yhtymälle määrätty valtiontukien palautusvelvoite ei ulotu mahdollisiin Sernam-yhtymän varojen ostajiin. (1)
   
   
               1)
            
            
               Ensimmäinen kanneperuste, joka perustuu siihen, ettei komissiolla ole ollut toimivaltaa kanteen kohteena olevan päätöksen tekemiseen, ja tämän vuoksi tapahtuneeseen harkintavallan väärinkäyttöön, koska komissiolla ei ilman asian perusteellista uudelleen tutkimista ole toimivaltaa tehdä päätöstä, jolla todetaan, ettei 9.3.2012 annetun päätöksen täytäntöön panemiseksi vahvistettu menettely merkitse kyseisen päätöksen kiertämistä.
            
         
               2)
            
            
               Toinen kanneperuste, joka perustuu laiminlyöntiin aloittaa valtiontukien valvontaan kuuluva muodollinen tutkintamenettely tapauksissa, joissa on vakavia epäilyjä.
            
         
               3)
            
            
               Kolmas kanneperuste, joka perustuu päätöksen tarkoituksen ja perustelujen väliseen ristiriitaan yhtäältä siksi, etteivät päätöksen tarkoitus, johon komissio on vedonnut, ja päätöksen todellinen sisältö vastaa toisiaan, ja toisaalta siksi, että päätöksessä on käytetty keskenään ristiriitaisia perusteita arvioitaessa sitä, ettei tukea saaneen toiminnan ja sen ostajien välillä ole taloudellista jatkuvuutta.
            
         
               4)
            
            
               Neljäs kanneperuste, joka koskee ilmeisiä arviointivirheitä seuraavissa asioissa: i) kaupan kohde, ii) luovutushinta, iii) luovutusajankohta, iv) uusien omistajien ja osakkaiden riippumattomuuden aste sekä v) oikeustoimen taloudellinen rakenne.
            
         
               5)
            
            
               Viides kanneperuste, joka koskee oikeudellisen perustan puuttumista, koska päätös on tehty varmistamatta sitä, onko varallisuuden luovutus ollut markkinahintainen, ja tutkimatta seurauksia siitä, että ostaja kuuluu samaan yhtymään kuin lainvastaisten tukien käyttäjä.
            
         
      (1)  Valtiontuki nro SA.34547 (2012/N) — Ranska, jota koskeva tiedote on julkaistu Euroopan unionin virallisessa lehdessä (EUVL 2012, C 305, s. 10).